బి.సి. కృష్ణ (నటుడు)

బి.సి. కృష్ణ పౌరాణిక పాత్రలను నవరసభరితంగా నటించే రంగస్థల నటుడు.

జీవిత విశేషాలు
బి.సి. కృష్ణ కర్నూలు జిల్లా కర్నూలు పట్టణము నందు జములమ్మ, బీసన్న పుణ్య దంపతులకు 1947 ఏప్రిల్ ఒకటో తారీఖున జన్మించాడు.

రంగస్థల ప్రస్థానం
బి.సి. కృష్ణ విద్యాభ్యాసం అనంతరం అతనికి సంగీతం మీద ఉన్న పట్టును, ఆసక్తిని గుర్తించిన రంగస్థల హార్మోనిస్టు కె.సీ. శివారెడ్డి నాటక రంగం వైపు తీసుకొచ్చి అకుంఠిత దీక్షా, శిక్షణలతో సత్య హరిచంద్ర, శ్రీకృష్ణుడు, రాముడు, బిల్వమంగళుడు వంటి పౌరాణిక పాత్రలను నవరసభరితంగా నటించే కళాకారుడిగా తీర్చిదిద్దబడినాడు. ఇతను ఏ పాత్ర ధరించి, నటించినా పౌరాణిక సినిమాలలో పేరుగాంచిన నందమూరి తారక రామారావు నటనకు దగ్గరగా ఉంటుంది. అప్పటి ఆంధ్రప్రదేశ్ ముఖ్యమంత్రి వర్యులు నందమూరి తారక రామారావు మొదలు నేదురుమల్లి జనార్దన్ రెడ్డి, రోశయ్య వంటి ముగ్గురు ముఖ్యమంత్రుల చేత సన్మానాలు, ప్రశంసలు అందుకున్న కళాకారుడు.

 నటించిన పాత్రలు  
బిల్వమంగళుడు, సత్య హరిచంద్ర, శ్రీకృష్ణుడు, రాముడు.

పురస్కారాలు
 బళ్ళారి రాఘవ గారి ప్రతిభా అవార్డు 
 బుర్రా సుబ్రహ్మణ్యశాస్త్రి గారి ప్రతిభా అవార్డు

 బిరుదులు 
 హైదరాబాదు రవీంద్రభారతిలో ఏకధాటిగా 11 గంటలు నిర్విరామంగా ఘంటసాల గారి మధుర గీతాలు ఆలపించి, గాన గంధర్వుడు బిరుదుతో గౌరవించబడ్డాడు.

అధారాలు, మూలాలు
 తేనె తెలుగు ఛానల్ లో బి.సి. కృష్ణ తో ముఖాముఖి.
 చక్రి మీడియా ఛానల్ లో బి.సి. కృష్ణ తో ముఖాముఖి.

బయటి లింకులు
64 కళలు



వర్గం:1947 జననాలు
వర్గం:తెలుగు రంగస్థల దర్శకులు
వర్గం:తెలుగు నాటకరంగం
వర్గం:తెలుగు రంగస్థల నటులు
వర్గం:కర్నూలు జిల్లా రంగస్థల నటులు